recursal/SuperWikiNEXT-32B huggingface dataset:
logo

**Mount&Blade** je stredoveké akčné RPG pre platformu Microsoft Windows, vyvinuté tureckým štúdiom TaleWorlds a vydané švédskou spoločnosťou Paradox Interactive. Krabicová verzia hry bola vydaná 16. septembra 2008 v Severnej Amerike a 19. septembra 2008 v Európe. 

Mount&Blade bolo hráčmi prijaté vcelku pozitívne. Recenzenti chválili inovatívny bojový systém, komplexný systém skúseností postavy a obrovskú moderskú komunitu, ale kritizovali opakujúce sa úlohy, dialógy, lokácie a nízku úroveň grafického spracovania. 

Pokračovanie, *Mount&Blade Warband*, bolo vydané 10. marca 2010 a *Mount&Blade: With Fire & Sword*, datadisk na motívy historického románu *Ohňom a mečom*, bolo vydané v máji 2011 a dalšie pokračovanie Mount & Blade II: Bannerlord vyšlo v roku 2020 .

Priebeh hry
-----------

Mount & Blade je akčná hra pre jedného hráča bez fantasy prvkov, ktorá sa odohráva vo fíktívnej stredovekej krajine Calradia. Hra nemá dej - tzv. sandbox. Hráč sa môže pripojiť k jednej z piatich frakcií, bojovať ako žoldnier, prijať úlohu zločinca, stať sa obchodníkom alebo bojovať za samého seba.

Hra sa začína tvorbou postavy. Hráč si zvolí pohlavie a rysy tváre, potom odpovedá na otázky týkajúce sa minulosti postavy. Vybrané odpovede vplývajú na začiatočné vlastnosti a schopnosti postavy.

Cestovanie a interakcia s inými postavami sa vykonáva kliknutím na požadované miesto (hrad, mesto, dedina atď). Pri stretnutí s nepriateľskými družinami sa hráč môže pokúsiť vyhnúť sa konfliktu alebo sa môže s nimi bojovať. V Mount & Blade sa každej bitke pripisuje vehlas podľa počtu členov a sily družiny. Ak hráč vyhrá v bitke, získa vehlas. S veľkým vehlasom hráč dosahuje vyššie postavenie v hre a môže dostať ponuku stať sa vazalom. Hráč, ktorý sa stane vazalom, dostane kontrolu nad určitým lénom, ktoré môže spravovať a vyberať dane. Po splnení úloh alebo po víťazstve v súboji hráč získava skúsenosti, ktoré môže investovať do vlastností, schopností postavy alebo do zručnosti v zbraní. Zručnosti v zbraniach môžu byť takisto zlepšené zabíjaním nepriateľov danou zbraňou.

### Bojový systém

Vo svete Mount&Blade sa bitky môžu odohrať na štyroch rôznych miestach :v otvorenej krajine počas stretnutia dvoch alebo viacerych nepriateľských družín, na turnaji, počas obliehania pevnosti,ktorú môže hráč brániť alebo na ňu zaútočiť, alebo v usadlostiach po určitej udalosti (napr. v dedine vládnu banditi a hráč ju chce oslobodiť, hráč sa chce vplížiť do nepriateľského mesta, ale strážci ho chytia, hrač je prepadnutý, dedinčenia podniknú vzburu, keď hráč vyberá dane alebo drancuje dedinu). Počet členov každej družiny sa určuje v závislosti na schopnosti "vodcovstvo" a vehlase vodcu družiny. V bitkách sa dá bojovať dvoma spôsobmi: peši alebo na koni. Hráč seká zbraňou podľa toho, akým smerom hýbe myšou, pokiaľ nemá v nastaveniach zapnutú možnosť automatický útok. Pomocou myši sa zo zbrane taktiež strieľa.

Mount&Blade : Warband
---------------------

Je samostatne spustiteľný datadisk, v ktorom je pridaná nová frakcia Saranidský sultanát a mnoho ďalších vecí.Hlavnou výhodou je, že hru je možné hrať aj cez internet.

Externé odkazy
--------------

* Oficiálny web
**Gordana Glass** (\* 5. marec 1974, Mannheim, Nemecko) je umelkyňa tvoriaca sklenené obrazy, umelecké objekty, nábytok a doplnky zo skla. Jej diela vznikajú pod značkou Gordana Glass.

Narodila sa v Nemecku chorvátskym rodičom, tri až štyri roky po jej narodení sa presťahovali do Viedne, ďalší rok sa vrátili do Chorvátska.

Vzdelanie
---------

Umeleckým smerom sa uberalo jej vzdelanie. Najprv vyštudovala textilné výtvarníctvo v Záhrebe (1992 - 1994) a následne módne návrhárstvo na súkromnej škole Callegari (Pescara, 1994 - 1998) u akademického maliara Josipa Marinkovic.

Tvorba
------

Svoje diela vytvára technikou líhaného skla, kde do roztaveného skla vkladá farebné pigmenty v kombinácii s čistým zlatom a platinou. Líhanie skla je sklárska technika, kedy sklo za vysokých teplôt samo ľahne - teda vtečie do pod ním vloženej, vopred pripravenej, formy. Vďaka tomu je možné v skle vytvárať rôzne ornamenty, ale tiež vytvoriť patinu starého skla.

Diela značky Gordana Glass obdržali pri návšteve Slovenska aj významní predstavitelia štátov. Napr. britská kráľovná Alžbeta II. (pri návšteve Slovenska jej vtedajší prezident odovzdal sklenenú šperkovnicu vykladanú zlatom a platinou), Pápež Benedikt XVI. (pri návšteve Slovenska získal zlatý kríž), dánsky kráľ, prezidenti Miloš Zeman, Václav Klaus, Andrej Kiska či Ivo Josipović.

Galéria Gordana Glass sa nachádza v centre Prahy, v Dušní ulici.

Ateliér Gordany Turuk sa nachádza blízko Bratislavy, vo vilovej štvrti bratislavskej časti Lamač.

Okrem tvorivej činnosti sa tiež aktívne venuje charitatívnym aktivitám a občianskemu združeniu Arte Bene.

Externé odkazy
--------------

* Portrét v denníku Pravda
* Beauty woman 06/2016:*Rozhovor s Gordanou Turuk*
* Hospodářské noviny:*Rozhovor s Gordanou Turuk*
* Bratislava dnes 24:*Pálfiho palác predstavuje osobito-experimentálnu tvorbu Gordany Turuk*

Autoritné údaje: * abART: 102269
Mars nasnímaný Hubblovým vesmírnym ďalekohľadom v opozícii roku 2016.
**Opozícia** je vzájomná poloha dvoch telies (obyčajne planéty a Slnka) vzhľadom na Zem, pri ktorej sa ekliptikálna dĺžka telies odlišuje o 180° (aspekt). Opakom opozície je konjunkcia.

Keďže Slnko, Mesiac a planéty sú v blízkosti ekliptiky, pri opozícii sa premietajú na opačnú stranu nebeskej sféry. Pri opozícii sú najlepšie podmienky na pozorovanie. Planéta sa vtedy nachádza v blízkosti najbližšieho bodu svojej obežnej dráhy k Zemi, takže má na oblohe relatívne najväčší uhlový rozmer. Navyše jej pozorovanie neruší Slnko. Vychádza totiž, keď Slnko zapadá, kulminuje o pravej polnoci (v zimnom čase okolo 24:00, v letom čase okolo 1:00) a zapadá ráno.

Keď je Mesiac v opozícii so Slnkom, nastáva spln.


|  |  |
| --- | --- |
| Portal | Astronomický portál |

Encyklopédia astronómie
*Tento článok alebo jeho časť obsahuje heslo z Encyklopédie astronómie s láskavým dovolením autorov a podporou SZA.*
Schéma TAS diagramu. Popis jednotlivých polí:  
**F** - foidit  
**Ph** - fonolit  
**Pc** - pikritický bazalt  
**U1** - bazanit  
**U2** - fonotefrit  
**U3** - tefrofonolit  
**B** - bazalt  
**S1** - trachybazalt  
**S2** - bazaltický trachyandezit  
**S3** - trachyandezit  
**T** - trachyt  
**O1** - bazaltický andezit  
**O2** - andezit  
**O3** - dacit  
**R** - ryolit.
**Diagram TAS** je petrologický klasifikačný diagram tých vyvretých hornín, kde sa nedá použiť klasifikácia na základe minerálneho zloženia (QAPF diagram), teda u mikrokryštalických výlevných hornín a vulkanických skiel.

Je založený na pomere celkového obsahu (v hm. percentách) oxidu kremičitého (SiO2) voči celkovému obsahu alkálií – oxid sodný (Na2O) a oxid draselný (K2O). Od tohto pomeru je odvodený aj názov diagramu (z angl.) **T**otal **A**lkali **S**ilica. Jednotlivé polia diagramu boli definované IUGS.

Súčasná verzia grafu je definovaná v práci Le Maitre a kol (1989). Klasifikácia je založená na 24 000 analýzach hornín.

Je vhodná na klasifikáciu čerstvých nezvetralých hornín. Zároveň nie je vhodné aby boli horniny alterované alebo metamorfované, pretože tieto procesy môžu mobilizovať alkálie a spôsobovať posun. Horniny bohaté na horčík a draslík nie sú vhodné na klasifikáciu pomocou tohto typu diagramu. Zároveň je potrebné rekalkulovať výsledky na 100% zvyšok bez H2O a CO2.

Referencie
----------

1. ↑  Le Maitre, R. W. Bateman, P. Dudek, A. Keller, J. Lameyre, J. Le Bas, M. J. Sabine, P. A. Schmid, R. Sorensen, H. Streckeisen, A. Woolley, A. R. & Zanettin, B. (1989). A Classification of Igneous Rocks and Glossary of Terms: Recommendations of the International Union of Geological Sciences Subcommission on the Systematics of Igneous Rocks. Oxford: Blackwell Scientific.
2. ↑  Le Bas M. J. Streckeisen L. 1991, The IUGS systematics of igneous rocks. Journal of the Geological Society, London, Vol. 148, s. 825-833
3. 1 2  Rollinson, H. R. 1993, Using Geochemical Data: Evaluation, Presentation, Interpretation. New York, Longman Scientific & Technical, 352 s.

|  |  |
| --- | --- |
| Portal | Portál vedy o Zemi |
Ranná nálada na Bodamskom jazere
Večerná nálada na Bodamskom jazere
**Bodamské jazero** (nem. *Bodensee*, franc. *Lac de Constance*, angl. *Lake Constance*) je jazero ležiace na juhu Nemecka na západe Rakúska a na severovýchode Švajčiarska. Na vodnej ploche jazera nie sú žiadne oficiálne štátne hranice. Keď Švajčiarsko v roku 1648 vystúpilo zo Svätej rímskej ríše nemeckého národa, nebolo nič dohodnuté. Cez jazero tečie Rýn a je to tretie najväčšie jazero v strednej Európe po Blatenskom a Ženevskom jazere.

Geografia
---------

### Členenie

Bodamské jazero sa skladá z:

* Horné jazero (nem. Obersee), tvorí najväčšiu plochu.
* Überlinské jazero (nem. Überlinger See) pri Überlingen.
* Dolné jazero (nem. Untersee), ktoré pozostáva z Rýnského jazera (nem. Seerhein), Zellského jazera (nem. Zeller See) a Gnadenského jazera (nem. Gnadensee).

### Ostrovy

V Bodamskom jazere sú tri väčšie ostrovy:

* Ostrov Mainau, veľa navštevovaný ostrov kvetov
* Ostrov Reichenau, s bývalým kláštorom, v ktorom bol asi väznený Svätý Metod[chýba zdroj]; Svetové dedičstvo UNESCO
* Ostrov historického jadra mesta Lindau

### Dáta

Na najhlbšom mieste má jazero hĺbku 254 m. Má rozlohu 536 km², dĺžku 63,3 km, je 14 km široké a dĺžka pobrežia je 273 km. Dôležité prístavy na pobreží sú mestá Lindau, Friedrichshafen, Kostnica (nem. Konstanz) a Bregenz. Ďalšie mestá na jazere sú Rorschach, Arbon, Romanshorn, Kreuzlingen, Überlingen, Meersburg, Steckborn, Stein am Rhein a Radolfzell.

Pozri aj
--------

* Zoznam najväčších jazier vo Švajčiarsku

Externé odkazy
--------------

* Bodenseeweb Archivované 2006-08-26 na Wayback Machine (po nemecky)
**Vodniatkovité** (*Hydatellaceae*) sú čeľaď patriaca do radu leknotvaré (*Nymphaeales)*. V súčasnosti je známy len jediný rod **vodniatka** (*Trithuria*, syn. *Hydatella*), ktorý je veľmi podobný jednoklíčnolistovým rastlinám, medzi ktoré bol do roku 2009 zaraďovaný. Do rodu patrí asi 10 druhov rastúcich v Indii, Austrálii, na Tasmánii a Novom Zélande.

Charakteristika
---------------

Zástupcovia rodu vodniatka sú jednoročné alebo trváce vodné byliny s úzkymi "trávovitými" listami nakopenými v ružici. Jednožilové listy sú pod vodou alebo vyčnievajú nad hladinu. Kvety sú achlamydeické, drobné, v súkvetí hlávka,
s jedinou tyčinkou a jediným vrchným piestikom. Plodom je nažka (camara).

Taxonómia
---------

V minulosti boli rozlišované 2 rody *Trithuria* a *Hydatella*, čo spôsobilo tiež odlišnosť mien medzi vedeckým názvom čeľade a typového rodu. Rod *Hydatella* bol však opísaný až v roku 1904, kým rod *Trithuria* už v roku 1859. Názov čeľade bol odvodený od prvého z nich. Neskôr keď došlo k zlúčeniu rodov, názov čeľade už sa podľa nomenklatorických pravidiel zmeniť nemohol.

Referencie
----------

1. ↑  Stevens, P.F. (2018), Angiosperm Phylogeny Website,  Missouri Botanical Garden
2. ↑  Watson, L. & Dallwitz, M.J. (2018) "The Families of Flowering Plants"  Archivované 2007-06-07 na Wayback Machine
3. ↑  ABRS Flora of Australia online
4. ↑  The International Plant Names Index,

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Vodniatkovité**
* Spolupracuj na Wikidruhoch Wikidruhy ponúkajú informácie na tému **Vodniatkovité**

Externé odkazy
--------------

* The Families of Flowering Plants: *Hydatellaceae*
* Angiosperm Phylogeny
|  |  |  |  |
| --- | --- | --- | --- |
| **Marvánovci*kurd. Mervaníarab. مروانيون***

|  |  |  |
| --- | --- | --- |
| ↓ | **983/990 – 1085** | ↓ |

 |
| **Geografia**

|  |
| --- |
| Mapa štátu |

 |
| Hlavné mesto | Amida (Diyarbakır) |
| Najdlhšia rieka | Eufrat  |
| **Obyvateľstvo** |
| Národnostné zloženie | Kurdi, Arabi, Arméni |
| Jazyky | kurdčina, arabčina, arménčina |
| Náboženstvo | sunnitský islammenšiny:kresťanstvo |
| **Štátny útvar** |
| Štátne zriadenie | monarchia, emirát |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Bújovci | Bújovci |
| Hamdánovci (Sýria) | Hamdánovci (Sýria) |

 | **Nástupnícke štáty:**

|  |  |
| --- | --- |
| Seldžucká ríša | Seldžucká ríša |

 |

 |

**Marvánovci** bola kurdská vládnuca dynastia v rokoch 983– 1085 s centrom v Amide (Diyarbakıre). Pri moci vystriedali vplyvný rod Hamdánovcov a Bújovcov. Zakladateľom rodu bol kurdský náčelník Bád, ktorý po smrti Bújovca Adududdaulu v roku 983 osadil mesto Majjafarikin (dnešný Silvan) a následne aj Amidu, Nisibis a okolité územia. 

Bád úspešne uchránil krajinu pred bújovskou protiofenzívou i proti Hamdánovcom, zomrel však v bitke proti hamdánovsko-ukajovskej koalícii pri pokuse o dobytie Mosulu v roku 990. Druhým panovníkom nového štátu sa stal Al-Hasan ibn Marván, syn vojenského veliteľa Marvána, ktorý si za ženu zobral Bádovu sestru, a podľa ktorého bol rod pomenovaný. Po Bádovej smrti si Hasan zobral strýkovu manželku a stal sa novým vládcom. Pod jeho patronátom marvánovské vojská odrazili Hamdánovcov a naplno sa ujali moci v krajine. V roku 997 bol však Hasan v Amide zavraždený a moci sa ujal jeho brat Saíd, ktorý vládol do roku 1011. 

Najväčšiu moc krajina dosiahla za vlády tretieho z bratov Nasra, ktorého ako nezávislého panovníka uznali ako Bújovci, tak i Fátimovci a Byzantská ríša. Podľa kronikára Ibn al-Azrak al-Farika z 12. storočia bol marvánovský dvor za Nasrovej vlády významným centrom kultúry a obchodu, známa je aj Nasrova stavebná činnosť. Niekedy v rokoch 1056/1057 sa do oblasti rozšírila moc Seldžuckej ríše. Tugril Beg I. marvánovský štát nezrušil, ale podriadil pod svoju zvrchovanosť. Po Nasrovej smrti prestíž Marvánovcov výrazne poklesla a marvánovské panstvo sa rozdelilo medzi jeho synov. Po tom, čo jeho prvý syn Nizám v roku 1063 vyhnal svojho brata Saída z Amidy bolo síce panstvo zjednotené, avšak úpadku už zabrániť nedokázal a v roku 1085 bola ríša za vlády seldžukovca Malikšáha I. na popud vezíra Ibn Džahíra inkorporovaná priamo do seldžuckého panstva. Posledný Marvánovec Mansúr následne získal od Seldžukov menšie panstvo, kde žil až do roku 1096.

Referencie
----------

1. ↑  TAUER, Felix. *Svět islámu. Dějiny a kultura*. 2. Vyd. Praha : Vyšehrad, 2006. ISBN 80-7021-828-2. S. 85, 154.
2. ↑  MARWANIDS In:  *The Encyclopaedia of Islam*. Ed. B. Lewis, CH. Pellat, C. E. Bosworth, E. Van Donzel, W. P. Heinrichs. 2nd Ed. Vol. VI. MAHK – MID. Leiden : BRILL, 1991. ISBN 90-04-08112-7. S. 626 – 627. (po anglicky)
Mahmúd Abbás a George Bush na stretnutí v Bielom dome
**Mahmúd Abbás** (arab. محمود عباس‎ – Maḥmúd ʿAbbás; \* 26. marec 1935, Safed, Palestína), nazývaný aj **Abú Mázin** (ابو مازن) je palestínsky politik, v súčasnosti prezident palestínskej samosprávy.

Životopis
---------

Narodil sa v Safede v severnej Galilei. Keď po vyhlásení štátu Izrael 14. mája 1948 vypukol ozbrojený konflikt, utiekol s rodičmi do Sýrie. Vyštudoval právo na univerzite v Damasku, pokračoval štúdiom histórie v Moskve, kde obhájil doktorskú prácu *Sionisti a nacizmus*. 

V 50. rokoch pracoval v Katare ako imigračný úradník. Pri práci sa stretol s mnohými palestínskymi utečencami a spolu s ďalšími palestínskymi predstaviteľmi (Jásir Arafát) založil organizáciu *Národné palestínske oslobodenecké hnutie*, dnešný Fatah.

Po smrti Jásira Arafáta sa roku 2003 stal Abbás premiérom a roku 2004 bol zvolený za predsedu OOP a prezidentom palestínskej samosprávy. Neskôr sa mu s militantnými palestínskymi vodcami podarilo vyjednať pozastavenie útoku proti Izraelu.

Abbás je pre svoj umiernený postoj podporovaný mnohými štátmi (USA, Izrael, Európska únia), zvlášť v období stretov Hamasu s Fatahom v polovici roku 2007. Zostavil sám vládu nestraníckych odborníkov (nikto odtiaľ nie je z Fatahu), potom, ako pásmo Gazy obsadili ozbrojenci z Hamasu.

Referencie
----------

1. ↑  ČEJKA, Marek. *Izrael a Palestina - Minulost, současnost a směřování blízkovýchodního konfliktu*. 2. vyd. Praha : Barrister & Principal, 2007. 321 s. ISBN 978-80-87029-16-9. S. 100.

Iné projekty
------------

Commons
* Spolupracuj na Commons Commons ponúka multimediálne súbory na tému **Mahmúd Abbás**

Externé odkazy
--------------

* Norbert Jessen: *Mahmud Abbas tritt aus dem Schatten Jassir Arafats*
* Kurzbiographie von Mahmud Abbas
* Die Hoffnung für Frieden – Mahmud Abbas

Autoritné údaje: * BnF: 12485468q
* GND: 124934730
* ISNI: 0000 0001 1455 9356
* LCCN: n79066862
* NK ČR: js20061208001
* VIAF: 118583035
* WorldCat: lccn-n79066862
**Leknica žltá** alebo staršie **lekno žlté** (lat. *Nuphar lutea*) je trváca vodná rastlina, ktorá rastie v stojatých alebo pomaly tečúcich vodách. Podzemok má v hĺbke 50 až 200 cm v bahnitom dne, z ktorého vyrastajú dlhé stopky listov a stonka. Listy a kvet plávajú na hladine. Obľubuje slnečné stanoviská.

Rozšírenie
----------

Je rozšírená v celej Európe okrem časti Pyrenejského polostrova a severnej Škandinávie. Okrem toho sa s ňou môžeme stretnúť v severnej Afrike, na Blízkom východe, v Malej Ázii, Zakaukazsku, Kazachstane, juhozápadnej Sibíri až po Bajkal a na severozápade Mongolska. Na Slovensku rastie do maximálnej nadmorskej výšky okolo 700 m n. m. Vo väčšom množstve rastie na Malom Dunaji či na Klátovskom ramene.

Opis
----

Čepeľ plávajúcich listov je široko eliptická, 15 až 40 cm dlhá, na okraji vlnitá, žilky sú 3x vidličnato rozvetvené.

Kvety majú v priemere 4 až 5 cm, sú najčastejšie päťčlenné, žlté až oranžové, zvonku často zelené. Kvitne od júna do augusta.

Plod je tobolka podobná makovici. Dozrieva nad hladinou, ku dnu klesá až po dozretí.

Rastlina obsahuje alkaloidy.

Iné názvy leknice
-----------------

Božena Němcová nazýva leknicu vo svojom diele "Národopisné a cestopisné obrazy ze Slovenska" "vodná dieuka" a "lepá diouka" .

Iné projekty
------------

CommonsWikidruhyWikislovník
* Spolupracuj na Commons Commons ponúka multimediálne súbory na tému **Leknica žltá**
* Spolupracuj na Wikidruhoch Wikidruhy ponúkajú informácie na tému **Leknica žltá**
* Spolupracuj na Wikislovníku Wikislovník ponúka heslo ****Leknica žltá****

Referencie
----------

1. ↑  Božena Němcová, *Národopisné a cestopisné obrazy ze Slovenska*
„**Don’t Worry, Be Happy**" je skladba amerického reggae speváka Bobbyho McFerrina. Bola vydaná v roku 1988 a stala sa prvou a cappella skladbou, ktorá dosiahla 1. miesto v rebríčku Billboard Hot 100 a na tejto pozícii sa udržala dva týždne. V britskom rebríčku UK Singles Chart dosiahla 2. miesto a udržala sa na tejto pozícii päť týždňov. Počas 31. ročníka odovzdávania cien Grammy získala skladba 3 ceny v kategóriách: Pieseň roka, Nahrávka roka a Najlepší mužský spevácky popový výkon. Názov skladby je prevzatý zo slávneho výroku Mehera Bábu.

Skladba bola zaradená na 31. miesto v zozname *100 Greatest One Hit Wonders of the 80s* televízneho kanálu VH1.

Úspech v rebríčkoch
-------------------

Skladba bola pôvodne vydaná k filmu *Kokteil* z roku 1988 a pôvodne dosiahla 88. miesto v rebríčku Billboard Hot 100. V tom istom roku bola skladba vydaná znovu a dosiahla 1. miesto dňa 24. septembra 1988. Skladba takisto dosiahla 11. miesto v rebríčku Hot R&B/Hip-Hop Songs a 7. miesto v rebríčku Hot Adult Contemporary Tracks. Skladba bola hitom aj v Spojenom kráľovstve, kde v rebríčku UK Singles Chart dosiahla 2. miesto.

Referencie
----------

1. 1 2 3
2. ↑   *((( Bobby McFerrin > Charts & Awards > Billboard Singles )))* [online]. allmusic, 11. marec 1950, [cit. 2009-10-22]. Dostupné online.

Externé odkazy
--------------

* Videoklip "Don't Worry, Be Happy" na YouTube
* Oficiálna webstránka Bobbyho McFerrina
* Don’t Worry, Be Happy na Allmusic
Súradnice: 48°09′01″S 17°06′51″V﻿ / ﻿48,150181°S 17,114207°V﻿ / 48.150181; 17.114207

Sídlo na Radlinského ulici č. 9 v Bratislave
**Zväz slovenských filatelistov** (**ZSF**) je podľa svojich stanov "otvoreným záujmovým združením filatelistov Slovenskej republiky". Podľa rovnakého zdroje je cieľom ZSF "pomoc pri rozvíjaní záujmov zberateľov poštových známok, celistvostí, celín, pečiatok a ďalších predmetov filatelistického záujmu, rozširovanie poznatkov o filatelii a jej propagácia." Zväz tiež "rozvíja filateliu ako kultúrnu záujmovú činnosť v súlade s príslušnými právnymi predpismi na zásadách demokracie, morálky a humanizmu."

Vo Zväze slovenských filatelistov sú združené fitatelistické kluby v Bratislave (22), západoslovenskom (27), stredoslovenskom (27) a východoslovenskom regióne (18)." V roku 2007 mal Zväz 2066 členov, ich počet však od roku 1993 klesá.

Podľa svojich stanov je Zväz slovenských filatelistov "nástupníckou organizáciou Zväzu československých filatelistov na základe uznesení ustanovujúceho zjazdu ZSF v roku 1969 i uznesení zjazdu Federácie českých a slovenských filatelistov pri zániku filatelistickej federácie v roku 1989." Od roku 1993 je ZSF členom Federácie európskych filatelistických asociácií (FEPA) a členom Svetovej filatelistickej organizácie (FIP).

Referencie
----------

1. 1 2 3 4   *Stanovy* [online]. Bratislava: Zväz slovenských filatelistov, rev. 2011-10-22, [cit. 2012-01-07]. Dostupné online. [nefunkčný odkaz]
2. 1 2   *Stručná história* [online]. Bratislava: Zväz slovenských filatelistov, [cit. 2012-01-07]. Dostupné online. Archivované 2016-03-07 z originálu.
3. ↑   *Stanovy* [online]. Bratislava: Zväz slovenských filatelistov, [cit. 2012-01-07]. Dostupné online. [nefunkčný odkaz]
4. ↑   *Doterajší predsedovia ZSF* [online]. Bratislava: Zväz slovenských filatelistov, [cit. 2012-01-07]. Dostupné online. [nefunkčný odkaz]
5. ↑   *Organizovaná filatelia* [online]. Bratislava: Zväz slovenských filatelistov, rev. 2009-04-09, [cit. 2012-01-07]. Dostupné online. [nefunkčný odkaz]
6. ↑   *Členská základňa ZSF 1993-2007* [online]. Bratislava: Zväz slovenských filatelistov, [cit. 2012-01-07]. Dostupné online. Archivované 2016-03-07 z originálu.

Externé odkazy
--------------

* Domáca stránka Zväzu slovenských filatelistov
Škoda 445
**Škoda 445** je automobil nižšej strednej triedy, ktorého výroba sa začala v roku 1957 v Mladej Boleslavi a skončila v roku 1959. Škoda 445 patriaca do automobilov nižšej triedy sa oproti svojmu predchodcovi Škode 440 vyznačovala silnejším motorom s výkonom 33 kW a objemom 1 221 cm³. Odlišná bola i maska chladiča, kde čísla 445 tvorili písmeno „V". Vzhľadovo sa škoda 440 a 445 vôbec nelíšili.

Výroba automobilu
-----------------

Automobil Škoda 445 sa v Mladej Boleslavi vyrábala len v jednom farebnom prevedení. Za príplatok však bola k dispozícii aj v iných farbách. Vďaka silnému trhu bola Škoda 445 vyrábaná hlavne kvôli exportu na Nový Zéland, do Južnej Ameriky a Západnej Európy s celkovým počtom kusov 9375. Pre svoju nízku cenu, úsporné vlastnosti a spoľahlivosť si Škoda 445 získala mnoho nadšencov.

Škoda 440

Predchodca Škoda 440
--------------------

Škoda 440 spustila svoju výrobu v roku 1955. Dominovala výkonom motora 29,4 kW. Automobil dosahoval svoju maximálnu rýchlosť až 110 km/h. 

### Inovácie automobilu

Nové technológie z radu Škoda 440 nenechali na seba dlho čakať. Kabriolet Škoda 450 s objemom motora 1 089 cm³, maximálnou rýchlosťou 128 km/h a výkonom 36,8 kW bol na trh predstavený už v roku 1958.
Historickým medzníkom v roku 1959 došlo k premenovaniu a modernizácií karosérie. Automobily sa od tohto roku začali nazývať Škoda Octavia. Typ 445 sa stal novou Škodou Octavia Super a verzia 450 Škodou Felíciou.

Referencie
----------

1. ↑  Michael Sedgwick and Mark Gillies, A-Z of Cars 1945 – 1790, page 183

Iné projekty
------------

Commons
* Spolupracuj na Commons Commons ponúka multimediálne súbory na tému **Škoda 445**

Zdroje
------

* Článok o automobile Škoda 445 Archivované 2012-01-09 na Wayback Machine dostupný na slovenskej encyklopédií automobilov Škoda.
* Informácie o automobile Škoda 445 a Škoda 440 dostupné online na oficiálnych stránkach automobilov Škoda Archivované 2012-01-18 na Wayback Machine.

| Automobily značky Škoda od roku 1945 do 1991 – nasledujúce >> |
| --- |
| **Typ** | 1949 – 1991 Národný podnik |
| 1940 – 1949 | 1950 – 1959 | 1960 – 1969 | 1970 – 1979 | 1980 – 1989 | 1990 – 91 |
| 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 |
| Kupé / Kabriolet |  |  | 440 | Felicia |  | 1000MBX/ 1100MBX | 110 R | Garde | Rapid |  |
| Malé automobily |  | Škoda 1101 |  |  |  |  | Favorit / Forman |
| Nižšia stredná trieda |  | 440 „Spartak" | Octavia | 1000 MB / 1100 MB | 100 / 110 | 105 / 120 / 125 |  |  |
|  |  | 445 | Octavia Super | Octavia Kombi |  |  | 130 / 135 / 136 |  |
| Stredná trieda |  |  | 1200 | 1201 | 1202 (Kombi/Pickup) |  |  |  |
| Vyššia stredná | …Superb 3000 |  |  |  |  |  |
| Luxusný automobil |  | VOS |  |  |  |  |  |
| Úžitkové |  |  |  | Škoda 1203 | Škoda TAZ |
| Športový automobil |  | Sport |  |  |  | 120 S |  | 130 RS |  | 130 LR |  |  |
|  | Supersport |  | 1101 OHC |  | F3 |  | 1100 GT |  |  |  |
Jeden z najznámejších predstaviteľov čeľade labyrintiek - samec bojovnice pestrej (Betta splendens)
**Labyrintkovité** (lat. *Belontiidae* alebo *Polyacanthidae*) je v niektorých starších taxonomických systémoch čeľaď rýb z radu ostriežotvaré (*Perciformes*). V aktuálnom systéme sú taxóny z tejto čeľade (spolu s ďalšími taxónmi) zaradené do čeľade Osphromenidae v širšom zmysle.

Sú to sladkovodné ryby žijúce vo voľnej prírode v Ázii v prostredí chudobnom na kyslík: v stojatých, niekedy močaristých vodách, na zaplavených ryžových poliach a v rastlinami zarastených potokoch. Patria medzi obľúbené akvaristické čeľade rýb.

Zvláštne anatomické znaky
-------------------------

Labyrintky majú za očami umiestnený prídavný dýchací orgán - *labyrint*, podľa ktorého sú aj pomenované. Nachádza sa po oboch stranách hlavy v žiabrovej dutine a je pokrytý kožou. V určitom zmysle plní funkciu pľúc, umožňuje rybe dýchať atmosférický kyslík a tým prežiť vo vodách chudobných na kyslík. Brušné plutvy niektorých druhov sú vláknité, majú hmatovú funkciu a pomáhajú im pri orientácii.

Rozmnožovanie
-------------

Väčšina labyrintiek kladie svoje ikry do takzvaného penového hniezda, ktoré postaví samček. Toto hniezdo buduje samček zo vzdušných bubliniek obalených ústnym sekrétom. Penové hniezdo zabezpečí potomstvu potrebný kyslík.

Najznámejšie akvaristické rody
------------------------------

* rajovec (*Belontia*)
* bojovnica (*Betta*)
* rajovec (*Macropodus*)
* malpulutta (*Malpulutta*)
* Parosphromenus
* rajovec (*Pseudosphromenus*)
* plus všetky rody uvedené v článku guramy
**Meradlo** je pomôcka alebo prístroj na priame, prípadne nepriame meranie a porovnávanie dĺžkových rozmerov, uhlov, tvarov, rovinnosti, vodorovnosti a zvislých plôch a podobne.

Definícia
---------

Meradlo je technický prostriedok určený na meranie. Meradlo je spoločný názov pre meracie prístroje a zhmotnené miery. Výraz meradlo sa veľmi často používa v metrológii a v skúšobníctve, napr. určené meradlo.

Základné členenie
-----------------

Meradlá sa členia podľa zákona na skupiny:

* národné etalóny a ostatné etalóny
* certifikované referenčné materiály a ostatné referenčné materiály
* určené meradlá a povinne kalibrované meradlá,
* ostatné meradlá

Iné projekty
------------

Wikicitáty
* Spolupracuj na Wikicitátoch Wikicitáty ponúkajú citáty od alebo o **Meradlo**

Externé odkazy
--------------

* FILIT – zdroj, z ktorého pôvodne čerpal tento článok.
* Úrad pre normalizáciu, metrológiu a skúšobníctvo Slovenskej republiky
* Zákon o metrológii č. 157/2018 Z.z.
***lernu!*** (slov. *uč sa!*) je bezplatná mnohojazyčná webová stránka vytvorená s cieľom výuky a rozširovania medzinárodného jazyka esperanto.

História
--------

Myšlienka *lernu!* ako internetovej stránky vznikla pri príležitosti prvého seminára E@I (Edukácia@Internet) v Štokholme v apríli 2000 a bola upresnená počas októbra 2001 druhého semináru E@I v Uppsale. V júli 2002 dostal projekt podporu fondu Esperantic Studies Foundation, a stránka bola vytvorená v auguste toho istého roku. Stránka bola zverejnená 21. decembra 2002 a od tej doby ich spravuje E@I s mnohými pomocníkmi.

*lernu!'* bolo niekoľkokrát vydané na CD s pridanými materiálmi, ktoré nie sú obsiahnuté v internetovej verzii: s hudbou, programami a ďalšími kurzami. Najnovšia verzia je však vždy dostupná len na internete, na CD alebo DVD býva vydávaná s istým oneskorením.

Od roku 2008 sa koná fyzické stretnutie používateľov, tvorcov a podporovateľov *lernu!* pod názvom Letná škola esperanta (SES, z esper. ***S**omera **E**speranto-**S**tudado*). Zatiaľ sa konala na Slovensku v spolupráci *lernu!*, E@I a Slovenskej esperantskej mládeže.

Charakteristika
---------------

*lernu!* je dostupné v zhruba 30 aktualizovaných jazykových verziách (a niekoľkých ďalších čiastočne), žiaci majú možnosť korešpondovať s jazykovými pomocníkmi vo svojom materinskom jazyku.

Okrem kurzov ponúka *lernu!* aj slovníky, prehľad gramatiky, nahlas predčítané poviedky s obrázkami, predstavenie esperanta, besedník, knižnicu s knihami, hudbou a filmami. Navyše obsahuje hry, fóra rôznych tém, a novinky z esperantského hnutia.

Koncom roku 2011 mali stránky viac ako 150 000 návštev mesačne a návštevnosť plynule rastie. Každý mesiac sa registruje viac ako tisíc nových užívateľov, v júli 2011 ich počet presiahol 100 000. Väčšina užívateľov pochádza z Európy, juhovýchodnej Ázie a severnej i južnej Ameriky. Viac ako polovica návštevníkov sú nováčikovia. V súčasnosti je *lernu!* najväčšie a najnavštevovanejšie miesto na učenie sa esperanta na internete.

Odvodené projekty
-----------------

Na základe skúseností získaných pri tvorbe a prevádzke *lernu!* bola v rokoch 2009 – 2011 vytvorená stránka Slovake.eu, ktorá umožňuje bezplatné štúdium slovenského jazyka. Na jeseň 2011 získala E@I od Európskej komisie grant na uskutočnenie podobného projektu na výuku nemčiny.

Referencie
----------

1. ↑   *Novinky* [online]. E@I, [cit. 2012-04-16]. Dostupné online.
2. ↑   *Súťaž pri príležitosti 100 000 užívateľov na lernu!* [online]. [Cit. 2011-12-12]. Dostupné online.

Pozri aj
--------

* Slovake.eu
* E@I
* Letná škola esperanta

Externé odkazy
--------------

(sk) Lernu!

Zdroj
-----

*Tento článok je čiastočný alebo úplný preklad článku lernu! na českej Wikipédii.*
Účastník olympijských hierÚčastník olympijských hier

**Kateřina Nashová**, rod. **Hanušová** (\* 9. december 1977, Prachatice) je všestranná česká športovkyňa v behu na lyžiach, v pretekoch horských bicyklov a v cyklokrose. Trikrát štartovala na olympijských hrách - dvoch zimných (Nagano 1998, Salt Lake City 2002) a dvoch letných (Atlanta 1996, Londýn 2012).

Horské bicykle (MTB)
--------------------

Je zatiaľ jedinou českou horskou cyklistkou, ktorá sa prebojovala na stupne víťazov v pretekoch Svetového pohára, keď 3. augusta 2008 obsadila v kanadskom Bromonte tretie miesto. Na Majstrovstvách Európy 2007 v tureckom Kappadokie získala bronzovú medailu.

Cyklokros
---------

Kateřina Nashová je zároveň aj jedinou českou cyklokrosárkou, ktorá zvíťazila v pretekoch Svetového pohára. Triumfovala 17. januára 2010 vo francúzskom Roubaix a 23. októbra 2011 v českom Tábore. Na Majstrovstvách sveta 2011 v nemeckom Sankt Wendeli a na Majstrovstvách Európy 2008 vo francúzskom Liévin získala bronzové medaily.

Zdroje
------

*Tento článok je čiastočný alebo úplný preklad článku Kateřina Nash na českej Wikipédii.*
Logo školy
**EM Strasbourg Business School** je európska biznis škola nachádzajúca sa v Štrasburgu. Bola založená v roku 1919.

Charakteristika
---------------

EM Strasbourg je trojnásobne akreditovaná medzinárodnými AMBA, EPAS a AACSB. Škola má cca 22 000 absolventov. Významnými absolventmi sú Jean-Marc Zulesi (francúzsky politik).

Študijné programy
-----------------

EM Strasbourg má svoj Master in Management program, niekoľko Masters programov v rôznych oblastiach ako napríklad marketing, financie, médiá, ľudské zdroje. EM Strasbourg udeľuje aj PhD titul.

Umiestnenia v rebríčkoch
------------------------

V roku 2019 sa program Master in Management umiestnil na 79. mieste v globálnom rebríčku Financial Times.

Referencie
----------

1. ↑  L’EM Strasbourg reçoit l’accréditation Amba
2. ↑   *Masters in Management 2019* [online]. [Cit. 2020-07-04]. Dostupné online. Archivované 2019-10-28 z originálu.

Externé odkazy
--------------

* Oficiálna stránka
* Stránka absolventov
**Bezpečnosť údajov/dát** alebo **dátová bezpečnosť**, prípadne **zabezpečenie dát/údajov**, je ochrana dát proti nepovolenému prístupu, prenosu, zmenám alebo zničeniu, ktorý sa vyskytol či už náhodou alebo úmyselne. Súvisiace pojmy informačná bezpečnosť a počítačová bezpečnosť predchádzajú, zabraňujú počítačovej kriminalite.

Bezpečnostné ciele
------------------

Pri snahe dosiahnuť bezpečnosť dát sa definujú tieto generické bezpečnostné ciele:

### Integrita

Dáta nemôžu byť ľubovoľne zmenené.

### Dôvernosť

Údaje sú prístupné iba oprávneným osobám.

### Autentifikácia

Autentifikácia je mechanizmus identifikácie a overenia identity, pozostáva z dvoch zložiek:
**a) Identifikácia** - login, meno používateľa, prihlasovacie "ID", predstavenie sa. Otázka: "Kto si?" Identifikácia: "Som užívateľ Jožko."
**b) Autentizácia** - overenie identity jedinečným príznakom, osobné heslo, osobný certifikát vystavený na konkrétnu osobu, odtlačok prsta. Autentizácia: "Tvrdíš, že si Jožko. Ale si to naozaj ty? Preukáž sa svojím jedinečným heslom/certifikátom atď."

### Autorizácia

Autorizácia znamená overiť oprávnenia osôb, či objektov na prácu s dátami.

### Nepopierateľnosť

Nepopierateľnosť pôvodu dát (taktiež možno uvažovať nepopierateľnosť samotného podania, prenosu či prijatia dát).

Referencie
----------

* STAUDEK, J. – HANÁČEK, P.: *Certifikační infrastruktury veřejných klíčů, PKI Archivované 2010-01-19 na Wayback Machine* [online]. [2006?] [cit. 2009-01-01].

Pozri aj
--------

* Všeobecné nariadenie o ochrane údajov (GDPR)
* Počítačová bezpečnosť
* Počítačová kriminalita
***Noci šeliem*** je filmový debut všestranne nadaného Cyrila Collarda, ktorému predchádzal jeho autobiografický román. Ten vydal po tom, keď zistil, že má AIDS. Kniha sa stala bestsellerom a autor ju použil ako podklad pre svoj film. 

Hlavná postava príbehu Jean-Pierre si naplno užíva život, má vzťah s Laurou a Samym, jeho vzťah k nim je sebecký do chvíle, kým nezistí, že je HIV pozitívny. 

Film získal v roku 1993 ocenenie César za najlepší film, najlepší debut, najväčšiu ženskú hereckú nádej (Romane Bohringer) a cenu za najlepší strih.

Cyril Collard zomrel 5. marca 1993, tri dni pred udeľovaním cien.

Od roku 1993 sa každoročne udeľuje cena **Prix Cyril Collard** za najlepší filmový debut a finančné prostriedky z nej získané slúžia režisérovi na natočenie nového celovečerného filmu.

Externé odkazy
--------------

* *Les Nuits fauves* v Internet Movie Database (po anglicky)
* *Noci šeliem* v Česko-Slovenskej filmovej databáze


|  |  |
| --- | --- |
| Portal | Francúzsky portálFilmový portál |
Súradnice: 46°50′24″S 35°22′12″V﻿ / ﻿46,840°S 35,370°V﻿ / 46.840; 35.370

**Melitopoľ** (ukr. Мелітополь; rus. Мелитополь – *Melitopoľ*) je druhé najväčšie mesto Záporožskej oblasti na juhu Ukrajiny; 158 600 obyvateľov (2007); stredisko Melitopoľského rajónu. Mesto leží v rovinatej stepnej krajine na rieke Moločná a je zastávkou na dôležitom železničnom i cestovnom ťahu Rusko/Kyjev–Charkov–Záporožie–Džankoj–Krym.

Dejiny
------

Mesto vzniklo roku 1784 na mieste tureckej osady *Kyzyl-Jar* dobytej roku 1769 ruskou armádou za pomoci kozákov. Roku 1816 bol názov zmenený na *Novoalexandrovka*, roku 1842 na *Melitopoľ*; názov odkazuje na starogrécke prístavné mesto (*Melitos* – med), ktoré stálo na blízkom brehu Azovského mora. S príchodom železnice sa rozvinul obchod, bankovníctvo a najmä strojárstvo, ktoré má silnú pozíciu dodnes.

V roku 1939 malo mesto 76 000 obyvateľov.

Mesto bolo pre svoju dôležitú polohu na križovatke ciest a železníc dôležitým počas druhej svetovej vojny. 30. októbra 1943 bolo pri nečakanom sovietskom prielome pri Melitopole zajatých viac než 2100 slovenských vojakov 1. pechotnej divízie. Veľká časť z nich neskôr dobrovoľne vstúpila do jednotiek československého vojska v ZSSR a vytvorila základ 2. paradesantnej brigády.

V roku 2022 počas rinvázii na Ukrajinu je mesto okupované ruskými silami.

Doprava
-------

Mestskú dopravu zaisťujú len tzv. maršrutky. Mesto má skôr vidiecku povahu a nemá významnejšie kultúrne pamiatky okrem chrámu Alexandra Nevského a *Domu Ordiroviča*. 10 km od mesta sa nachádza archeologická rezervácia Kamjana mohyla.

Referencie
----------

1. ↑  Jerchov, G. P. *Мелитополь* [online]. bse.sci-lib.com, [cit. 2021-07-01]. Dostupné online.
2. ↑  Cséfalvay, F. 2007: Nemecký dokument o zlyhaní slovenskej 1. pešej divízie v októbri 1943 (I. časť). Vojenská história, 1, s. 128-144

Iné projekty
------------

Commons
* Spolupracuj na Commons Commons ponúka multimediálne súbory na tému **Melitopoľ**

Externé odkazy
--------------

* Fotografie mesta Archivované 2011-09-26 na Wayback Machine (po rusky)
* Melitopol v *Geografickom slovníku Poľského kráľovstva a iných slovanských krajín*, zväzok VI (Malczyce — Netreba) 1885 (po poľsky)

Zdroj
-----

*Tento článok je čiastočný alebo úplný preklad článku Melitopol na českej Wikipédii.*

| * z
* d
* u
Mestá na Ukrajine podľa počtu obyvateľov |
| --- |
| 1 000 000+ | 
* Kyjev
* Charkov
* Odesa
* Dnipro

 | Vlajka Ukrajiny |
| 500 000+ | 
* Doneck
* Záporožie
* Ľvov
* Kryvyj Rih

 |
| 200 000+ | 
* Mykolajiv
* Mariupoľ
* Sevastopoľ
* Luhansk
* Vinnycia
* Makijivka
* Simferopol
* Cherson
* Poltava
* Černihiv
* Čerkasy
* Chmeľnyckyj
* Žytomyr
* Černovice
* Sumy
* Rivne
* Horlivka
* Ivano-Frankivsk
* Kamjanske
* Kropyvnyckyj
* Kremenčuk
* Ternopiľ
* Luck
* Bila Cerkva

 |
| 100 000+ | 
* Kramatorsk
* Melitopoľ
* Kerč
* Užhorod
* Nikopol
* Berďansk
* Sloviansk
* Alčevsk
* Pavlohrad
* Jevpatorija
* Brovary
* Sjevjerodoneck

 |
Súradnice: 48°07′45″S 17°06′06″V﻿ / ﻿48,1293°S 17,1018°V﻿ / 48.1293; 17.1018

**Nobelovo námestie** je námestie v Bratislave, v mestskej časti Petržalka, v miestnej časti Dvory

Vzniklo v druhej polovici 80. rokov 20. storočia pod názvom **Námestie Karla Marxa**. Bolo pomenovaná podľa Karla Marxa (1818 – 1883), zakladateľa marxizmu. Súčasný názov má od 1. apríla 1991. Je pomenované podľa Alfreda Nobela (1833 – 1896), švédskeho vynálezcu, ktorý objavil dynamit a závetom založil Nobelovu cenu.

Nachádza sa na severe Petržalky priamo oproti výstavisku Incheba, ktoré sa nachádza na druhej strane Einsteinovej ulice a s námestím je prepojené nadzemnou lávkou.

V miestach dnešného námestia sa nachádzal pôvodný petržalský cintorín, existujúci prakticky od vzniku Petržalky. Zrušený bol v 60. rokoch 20 storočia, v dôsledku čoho sa jediným petržalským cintorínom stal cintorín na Nábrežnej ulici.

Na rozdiel od iných oblastí v Petržalke s názvom *námestie*, Nobelovo námestie skutočne pripomína námestie. Jeho dominantou je základná škola (Nobelovo námestie 6), postavená podľa typického socialistického vzoru. Druhou dominantou je prevádzka potravín vybudovaná tiež počas ČSSR. V minulosti mal obchod názvy ako *Tobi*, *Kika market*, *Delvita*, či iné, aktuálne tu sídli supermarket Billa. Oproti nemu sa nachádza ďalší zo socialistických architektonických prvkov, poschodový polyfunkčný objekt so sieťou obchodov, v ktorom sa však prevádzky striedajú pomerne rýchlo. Jediná z prevádzok s dlhším trvaním je lekáreň.

V roku 2004 námestie prešlo rekonštrukciou a stalo sa súčasťou budovaného Petržalského korza. Na námestí sa nachádza aj ihrisko pre deti.

Dopravné spojenie
-----------------

* Einsteinova
	+ (stav k 13. februáru 2023)

Referencie
----------

1. ↑   *Bratislava : Abecedný zoznam ulíc Bratislavy* [online]. Hlavné mesto SR Bratislava, rev. 2015-11-27, [cit. 2016-06-13]. Dostupné online.
2. ↑   *staremapy.sk* [online]. [Cit. 2016-06-13]. Dostupné online.
3. ↑  HORVÁTH, Vladimír. *Bratislavský topografický lexikon*. Bratislava : Tatran, 1990. ISBN 80-222-0229-0.
4. ↑   *Názvoslovné informácie č. 6* [online]. Slovenský úrad geodézie a kartografie, 1991, [cit. 2016-06-13]. Dostupné online.
5. ↑   *Dopravný podnik Bratislava* [online]. Bratislava: Dopravný podnik Bratislava, [cit. 2022-04-08]. Dostupné online.
6. ↑   Bratislava : Cestovné poriadky. *imhd.sk* (Bratislava: mhd.sk). Dostupné online [cit. 2022-04-08].
7. ↑   *Cestovné poriadky prímestskej autobusovej dopravy - ARRIVA Bratislava* [online]. arriva.sk, [cit. 2022-06-26]. Dostupné online.
8. ↑  Total Avengers s.r.o.. *Cestovné poriadky* [online]. idsbk.sk, [cit. 2022-06-26]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Nobelovo námestie**

Externé odkazy
--------------

* Nobelovo námestie na mape Bratislavy
**Lionel Adalbert Bagration Felix Kieseritzky** (\* 1. január 1806, Dorpat (dnes Tartu), Estónsko – † 18. máj 1853, Paríž, Francúzsko) bol nemecký šachový majster 19. storočia, známy predovšetkým ako protihráč Adolfa Anderssena v nesmrteľnej partii (Immortal Game), v ktorej ho Anderssen po kaskáde obetí nakoniec porazil.

Lionel Kieseritzky sa narodil ako občan Ruskej ríše v meste Dorpat, (rusky *Jurjev*, teraz Tartu v Estónsku), ale pochádzal z rodiny pobaltských Nemcov. V rokoch 1825 až 1829 študoval na miestnej univerzite a potom sa stal učiteľom matematiky. Roku 1839 sa usadil natrvalo v Paríži, kde ho La Bourdonnais uvítal ako druhého šachistu Francúzska, a v tomto roku porazil v parížskej šachovej kaviarni *Café de la Régence* Eugèna Rousseaua v tzv. zápase o sto partiách. Po La Bourdonnaisovej smrti nemal Kieseritzky v *Café de la Régence* okrem Saint-Amanta konkurenciu. V roku 1842 tu remizoval s významným talianskym hráčom Ignaziem Calvim (1797 – 1872) 7:7 (=1) a v roku 1846 zvíťazil v Londýne nad Bernhardom Horwitzom 7:4 (=1). V roku 1848 však nad ním v Paríži zvíťazil anglický šachista Henry Thomas Buckle v pomere 3:2 (=3).

Kieseritzky potom neuspel ani na prvom medzinárodnom turnaji v roku 1851 v Londýne, kde podľahol už v prvom kole neskoršiemu víťazovi turnaja Adolfovi Anderssenovi 0:2 (=1). Počas turnaja potom zohral s Anderssenom ešte niekoľko voľných partií (tj. partií mimo súťaž), pričom jedna z nich sa preslávila ako nesmrteľná partia. Jej priebeh vychádza z vtedajších názorov na šachové umenie. Je romantický a s nádhernou kaskádou obetí: biely hráč (Anderssen) obetoval skoro všetok materiál a Kieseritzkyho porazil.

Je po ňom pomenovaný Kieseritzkého gambit (1.e4 e5 2.f4 exf4 3.Jf3 g5 4.h4 g4 5.Je5)

Referencie
----------

1. ↑

* *Tento článok je čiastočný alebo úplný preklad článku Lionel Kieseritzky na českej Wikipédii.*


|  |  |
| --- | --- |
| Portal | Šachový portál |

Externé odkazy
--------------

* Kieseritzkého gambit na chessgames.com

Pozri aj
--------

* Nesmrteľná partia

Autoritné údaje: * BnF: 17047889f
* GND: 116169575
* ISNI: 0000 0000 8033 2582
* NK ČR: jo2015867973
* VIAF: 121728345
**Ben Gibbard** (\* 11. august 1976, Bremerton, Washington, USA) je americký spevák, gitarista a multiinštrumentalista. Od roku 1997 pôsobí v skupine Death Cab for Cutie a v rokoch 2001 až 2005 hral v skupine The Postal Service (tá bola krátko obnovená v roku 2013). Roku 2009 nahral spoločný album so spevákom Jayom Farrarom nazvaný *One Fast Move or I'm Gone* a toho istého roku hral menšiu úlohu vo filme *Brief Interviews with Hideous Men*. V septembri 2010 vystúpil ako hosť na koncerte Johna Calea v Los Angeles. Roku 2012 vydal svoj prvý sólový album s názvom *Former Lives*. Roku 2014 zložil hudbu k filme *Laggies*. 

V rokoch 2009 až 2012 bola jeho manželkou herečka Zooey Deschanel.

Iné projekty
------------

Commons
* Spolupracuj na Commons Commons ponúka multimediálne súbory na tému **Ben Gibbard**

Zdroj
-----

*Tento článok je čiastočný alebo úplný preklad článku Ben Gibbard na českej Wikipédii.*

Autoritné údaje: * BnF: 15753407b
* GND: 135404762
* ISNI: 0000 0000 5605 1297
* LCCN: no2005093137
* VIAF: 80162927
* WorldCat: lccn-no2005093137
Domáce škvarky
**Škvarka** alebo **oškvarok** (v pluráli **škvarky** alebo **oškvarky**, nárečovo *škračky*) je zvyšok slaniny po vypražení. Na Slovensku aj v dalších 
krajinách sú škvarky najčastejšie získávané z bravčovej slaniny.

Príprava škvarkov môže prebiehať tak, že sa masť s kúskami mäsa nakrája na kocky, ktoré sa následne vhodia na rozpálenú panvicu.

Pri väčších objemoch sa škvarenie vykonáva v hrnci či kotli, do ktorého je vložené na kocky nakrájanú masť s trochou vody, ktorá zabráni pripáleniu masti pred jeho čiastočným rozpustením. Po zliatí vyškvarenej masti je možné škvarky samostatne dopiecť s možnosťou pridaním trochy mlieka pre zjemnenie chuti.

Po škvarení je možné ich dochutiť soľou a rascou pre lepšiu chuť. V niektorých oblastiach sa zo škvarkov mletím vyrába škvarková nátierka a tiež sú známe aj škvarkové placky, škvarkové pečivo a škvarkové pagáče.

Zaujímavosť
-----------

Veľmi podobný produkt sa dá vyrobiť aj z niektorých jedlých lupenatých húb. Obzvlášť vhodné sú všetky jedlé plávky, čas nutný na prípravu je však podstatne kratší. Zvyčajne sa toto jedlo nazýva *hubové škvarky*.
Jedlo, ktoré chutí ako domáce škvarky, možno pripraviť aj vyprážaním kukiel priadky morušovej, ktoré však obsahujú oveľa menej tuku a až 60 % bielkovín. Kukly je možné kúpiť mrazené v predajniach ázijských potravín.

Referencie
----------

1. ↑   *slovo škračky* [online]. narecie.sk, [cit. 2023-06-14]. Dostupné online.
2. ↑  „škvarka". In: *Krátky slovník slovenského jazyka*. Red. J. Kačala – M. Pisárčiková – M. Považaj. 4. dopl. a upr. vyd. Bratislava: Veda 2003. 985 s. ISBN 80-224-0750-X (autorský kolektív: J. Doruľa, J. Kačala, M. Marsinová, I. Masár, Š. Michalus, Š. Peciar, M. Pisárčiková, M. Považaj, V. Slivková, E. Smiešková, E. Tibenská, M. Urbančok)
3. ↑  B, Emma. *Oškvarkové pagáče, výborný recept ako od starej mamy 2023 | Svetové recepty* [online]. 2023-10-29, [cit. 2023-10-29]. Dostupné online.
4. ↑  JELÍNKOVÁ, Ivana. Stanice Region - Vysočina, pořad Dobré odpoledne: Z holubinek si můžete udělat chutné houbové škvarky. *Český rozhlas*, 2014-08-15. Dostupné online [cit. 2014-12-05].
5. ↑   Hobby naší doby: Houbové škvarky. *Česká televize*. Dostupné online [cit. 2014-12-05].
Chrenová
**Chrenová** je mestská časť Nitry ležiaca v jej juhovýchodnej časti. Mestská časť vznikla pričlenením rovnomennej obce k Nitre v roku 1960. Názov Chrenová sa však používa len od roku 1948, predtým bola (vtedajšia) obec známa ako **Tormoš**. V súčasnosti má 15 055 obyvateľov.

Chrenová v zime

Sídlisko Chrenová
-----------------

Koncom 60-tych rokov sa asanovalo niekoľko stoviek rodinných domov a začalo sa tak s výstavbou vtedy najväčšieho nitrianskeho sídliska Chrenová.

Tr. A. Hlinku, Chrenová
sídlisko Chrenová
Rozdeľuje sa na časti: 

* Chrenová I. - 1965-1970 (oblasť od rieky Nitry po Triedu A. Hlinku a Chrenovskú ul.)
* Chrenová II. - 1970-1972 (oblasť od Triedy A. Hlinku po Výstavnú, Dlhú a Akademickú ul.)
* Chrenová III. - 1972-1974 (oblasť od Výstavnej ul. po Dlhú ul. a Výstavisko Agrokomplex)
* Chrenová IV. (oblasť od Dlhej ul. a Triedy A. Hlinku po Levickú ul.)
* Stará Chrenová (oblasť od Chrenovskej a Levickej ul. smerom na severovýchod)

Stavby
------

V mestskej časti Chrenová sa nachádzajú budovy Univerzity Konštantína Filozofa a Slovenskej poľnohospodárskej univerzity, Slovenská akadémia vied*,* botanická záhrada, ďalej výstavisko Agrokomplex, či jediná ženská väznica na Slovensku.

Najvýznamnejšou kultúrnou pamiatkou v mestskej časti je socha Krista Trpiteľa, vytvorená neznámym umelcom v roku 1770, pravdepodobne pri príležitosti spomienky na vypálenie pôvodnej obce Tormoš kuruckým vojskom Imricha Tököliho v roku 1678. Táto cenná historická pamiatka je vystavená v areáli farského kostola svätého Martina.

Referencie
----------

1. ↑   *Po soche pátral 36 rokov, dnes je opäť na „Tormoši"* [online]. mynitra.sme.sk, [cit. 2022-01-21]. Dostupné online.
2. ↑  TERAZ.SK. *Stratená socha Krista trpiteľa je späť na Chrenovej* [online]. TERAZ.sk, 2012-07-30, [cit. 2022-01-23]. Dostupné online.

Pozri aj
--------

Zoznam ulíc v Nitre - časť Chrenová

Zdroje
------

* Točka, I.; Točka, G.: TORMOŠ - CHRENOVÁ v zrkadle času; vlastné vydanie; Nitra 2015; ISBN: 978-80-972096-2-9

Súradnice: 48°18′48″S 18°06′55″V﻿ / ﻿48,31324°S 18,115382°V﻿ / 48.31324; 18.115382

| * z
* d
* u
 Mestské časti Nitry (13) |
| --- |
| 
* Čermáň
* Diely
* Dolné Krškany
* Dražovce
* Horné Krškany
* Chrenová
* Janíkovce
* Klokočina
* Kynek
* Mlynárce
* Párovské Háje
* Staré mesto
* Zobor

 |  |